《寄崇寿怀长老歌》
宋代·释重顯

寂住峰兮触星斗，寂住师兮古为道。
死中得活未轻酬，不许夜为投晓到。
蔼蔼声光一百年，吾其后兮吾其先。
振领提纲笑多事，掩扉塞路空依然。
龙朔老卢同兀兀，土为貌兮金作骨。
万国争求肯便为，我要重新敲铁佛。
东西南北休云识，枯槁冥冥颇相忆。
天外清风结阵来，狂歌远寄從抛掷。